Document ID: 31997D0197

KOMISSION PÄÄTÖS,
tehty 18 päivänä maaliskuuta 1997,
ihmisten tai eläinten ravinnoksi kelpaamattomien jalostettavaksi tarkoitettujen luun ja luutuotteiden, sarvien ja sarvituotteiden, kavioiden ja sorkkien ja niistä valmistettujen tuotteiden, lukuun ottamatta näistä tuotteista valmistettuja jauhoja, kolmansista maista tulevan tuonnin vaatimuksista tehdyn päätöksen 94/446/EY muuttamisesta (ETA:n kannalta merkityksellinen teksti) (97/197/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY (1), sellaisena kuin se on viimeksi muutettuna direktiivillä 96/90/EY (2), ja erityisesti sen 10 artiklan 2 kohdan c alakohdan,
sekä katsoo, että
komission päätöksen 94/446/EY (3) täytäntöönpanoa on lykätty komission päätöksellä 96/106/EY (4), koska sen määräysten soveltaminen olisi johtanut vaikeuksiin kyseisten tuotteiden tuonnissa; tämän vuoksi näiden tuotteiden tämänhetkisen tuonnin perusteella mainittuja vaatimuksia olisi muutettava,
muutosten tarkoituksena on vahvistaa erityiset säännöt esikäsiteltyjen ja yhteisössä jalostettaviksi ja ihmisten ja eläinten ravinnosta poistettaviksi tarkoitettujen tuotteiden tuontia varten, ja
tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 94/446/EY seuraavasti:
a) Lisätään 1 artiklan jälkeen artikla seuraavasti:
"1 a artikla
Jäsenvaltioiden on sallittava jalostettavaksi muttei käytettäväksi suoraan ihmisten ja eläinten ravinnoksi tarkoitettujen luun ja luutuotteiden (lukuun ottamatta luujauhoa), sarvien ja sarvituotteiden (lukuun ottamatta sarvijauhoa), sekä kavioiden ja sorkkien ja niistä valmistettujen tuotteiden (lukuun ottamatta sorkka- ja kaviojauhoa) tuonti ainoastaan, jos:
- tuote-erän mukana olevissa kaupallisissa asiakirjoissa on liitteessä C määritellyt tiedot,
- erän mukana on liitteessä D esitetty tuojan ilmoitus, joka on laadittava vähintään yhdellä sen jäsenvaltion virallisista kielistä, jonka kautta erä saapuu yhteisöön ensimmäistä kertaa ja vähintään yhdellä määräjäsenvaltion virallisista kielistä."
b) Lisätään liitteeseen Bennen rajatarkastusaseman virkaeläinlääkärin allekirjoitusta maininta seuraavasti:
"Komission päätöksen 93/13/ETY liitteessä B määrätyssä todistuksessa esitetty viitenumero: . . . "
c) Lisätään liitteen B jälkeen tämän päätöksen liitteet A ja B.
2 artikla
Tämä päätös on osoitettu kaikille jäsenvaltioille.
Tehty Brysselissä 18 päivänä maaliskuuta 1997.

Labels: 17
5
8
3
6